271 
Calyx longe tul)ulosus nec a Tiliaceis alienus; petala et stamina tomentosa 
in Kiggellaria aliisque habemus. Stamina monadelpha, et petala medianti- 
bus staminibus ima basi cohaerentia, in Columniferis frequentia sunt. Si 
jure Elaeocarpeas Tiliaceis vicinas ponunt, praesentia in his disci valde evo- 
luti conjunctionem inter calycem et ovarium non aegre explicaret. Gem- 
mularum positio et forma, fructus, gemmulae paucae evolutae, et forma em- 
bryonis in utroque ordine fere eadem sunt. — In Styrace stipulae nullae 
evolutae; at folia novella intra margines petioli adulti nidulari — more 
Platani — observant Siebold et Zuccarini. Folia novella Elaeocarpi, quasi 
vernice obducta vidi; an Storacis analogum succum indicarent? 
Sit tamen, ut haec omnia falsa affinitatis indicia considerentur. Nescio 
tamen quo loco melius disponerentur. Certe enim nec cum Meliaceis, nec 
cum Olacineis quaedam affinitas. Nec nisi artificiali charactere cum Ebe- 
naceis, Sapoteis et Symploceis coordinatas crederem. 
Lasiopetale^ sunt forsan Ampelideis collaterales, aut petalis 
saepe deficientibus imperfectiores, formam inferiorem Melo- 
chiearum constituentes. (Tab. XXI. fig. 2.) 
Inter plantas, quas Columniferarum nomine conjunxerunt Botanici, 
Lasiopetaleae sectionem familiae, quam Buttneriaceas dixerunt, efficerent. 
Ue Biittneriaceis vero dicens statui, has complectere plantas nimium di- 
versas, quam ut easdem proxime vicinas considerarem. Lasiopetaleae, qui- 
bus Bulingiam et Commersoniam quoque adnumero, a reliquis differunt 
gemmulis adscendentibus apotropis, seminibus ad micropylen strophiolatis, 
embryone intra albumen recto, alia ut taceam. Iu Biittneriaceis propriis 
sunt gemmulae epitropae, et semina, ubi appendiculata, arillosa quadam ra- 
pheos exuberantia instructa apparent. In Ilermanniaceis et Dombeyaceis 
embryo curvatus, aut cotyledonibus contorto-plicatis abludens. 
Cum Ampelideis Lasiopetaleae iisdem fere characteribus ac Tiliaceae 
conveniunt; sunt frutices forma et indumento foliorum convenientes, stipu- 
lis, florescentia oppositifolia, calyce gamosepalo, staminibus ante petala po- 
sitis, disco glandulaeformi, gemmulis pari modo positis, embryoneque intra 
albumen recto, cotyledonibus planis insuper congruentes. Fructu vero dif- 
ferunt, et carpellorum dispositio typica forsan diversa. In Tiliaceis pro- 
priis nimirum carpella sepalis, in Lasiopetaleis eadem petalis anteposita 
vidi. Carpellorum autem dispositionem in diversis Malvaceis diversam per- 
hibent, unde forsan haec nota nullius, momenti consideranda sit. 
MelochiejE sunt Lasiopetaleae corollatae. 
Hermanniaceas africanas cum Melochieis americanis jure conjunctas 
fuisse, dubito. Differunt gemmularum numero et dispositione; in illis sunt 
numerosae et heterotropae, in his definitae adscendentes et apotropae. Iler- 
'manniaceae embryone curvo, Melochieae embryone recto instructae sunt. 
